62020TJ0274_INF
A Törvényszék (kibővített ötödik tanács) 2021. szeptember 15‑i ítélete –MHCS kontra EUIPO – Lidl Stiftung (Narancssárga színárnyalat)
(T‑274/20. sz. ügy)
„Európai uniós védjegy – Törlési eljárás – Narancssárga színárnyalatot ábrázoló európai uniós ábrás védjegy – Feltétlen kizáró ok – A 40/94/EK rendelet 7. cikke (1) bekezdésének b) pontja (jelenleg az (EU) 2017/1001 rendelet 7. cikke (1) bekezdésének b) pontja) – A tények hivatalból történő vizsgálata – A 2017/1001 rendelet 95. cikkének (1) bekezdése – A védjegy jellege – Színvédjegy – Meghallgatáshoz való jog – A 2017/1001 rendelet 94. cikke”
1.
Európai uniós védjegy – Fellebbezési eljárás – Fellebbezés benyújtására és az eljárásban félként történő részvételre jogosult személyek – Olyan személyek, akik kérelmeinek valamely határozat nem adott helyt – Határozat, amely visszautalja az ügyet az alacsonyabb fórum elé újbóli vizsgálat végett
(2017/1001 európai parlamenti és tanácsi rendelet, 72. cikk, (4) bekezdés)
(lásd: 23. és 24. pont)
2.
Európai uniós védjegy – Eljárási rendelkezések – A tények hivatalból történő vizsgálata – Feltétlen kizáró okokra vonatkozó törlési eljárás – A felhozott jogalapokra korlátozódó vizsgálat – A közismert tények figyelembevétele
(2017/1001 európai parlamenti és tanácsi rendelet, 7. cikk, és 95. cikk, (1) bekezdés)
(lásd: 32., 33. és 38. pont)
3.
Európai uniós védjegy – Eljárási rendelkezések – Az EUIPO határozatai – A védelemhez való jog tiszteletben tartása – Az elv terjedelme
(Az Európai Unió Alapjogi Chartája, 41. cikk, (2) bekezdés, a) pont; 2017/1001 európai parlamenti és tanácsi rendelet, 94. cikk, (1) bekezdés, második mondat)
(lásd: 46. pont)
Tárgy
Az EUIPO első fellebbezési tanácsának a Lidl Stiftung & Co. és az MHCS közötti törlési eljárással kapcsolatban 2020. február 24‑én hozott határozat (R 2392/2018‑1. sz. ügy) ellen benyújtott kereset.
Rendelkező rész
1)
A Törvényszék az Európai Unió Szellemi Tulajdoni Hivatala (EUIPO) első fellebbezési tanácsának 2020. február 24‑i határozatát (R 2392/2018‑1. sz. ügy) hatályon kívül helyezi.
2)
Az EUIPO viseli a saját költségeit, valamint az MHCS részéről felmerült költségek felét.
3)
A Lidl Stiftung & Co. KG viseli a saját költségeit, valamint az MHCS részéről felmerült költségek felét.